HEPREALAISIA NÄKÖKULMIA 11
Hajil-nainen
Olen innoissani tämän päivän aiheesta.
Tunnet ehkä tämän kuvan, joka on otettu Hebronilta Israelissa.
Joka vuosi matkustamme Israeliin ryhmän kanssa, -
myös tämän vuoden marraskuussa.
Suuri haaste nykyajan kristityille on ymmärtää, keitä olemme.
Tänään keskitymme siihen, keitä olemme Messiaassa.
Aloitamme Mark. 10:14-16:sta.
Tässä luvussa on useita tarinoita, jotka liittyvät toisiinsa.
Lapsia yritettiin estää menemästä Jeesuksen luo. Jae 14: -
"Mutta kun Jeesus sen näki, närkästyi hän ja sanoi heille: -
'Sallikaa lasten tulla minun tyköni, älkääkä estäkö heitä...
Totisesti minä sanon teille: joka ei ota vastaan -
Jumalan valtakuntaa niinkuin lapsi, se ei pääse sinne sisälle.'
Ja hän otti heitä syliinsä, pani kätensä heidän päällensä -
ja siunasi heitä.
Jumala haluaa meidän olevan pienten lasten kaltaisia.
Millä tavalla pienet lapset eroavat aikuisista?
Lapset ovat avoimia oppimaan -
ja tietävät, etteivät tiedä kaikkea.
Se ei päde murrosikäisiin.
Onko pikkulapsilla omaisuutta?
Katsotaanpa Markus 10:17.
Tässä rikas nuorukainen kuuli Jeesuksen puheen lapsista.
"Ja hänen sieltä tielle mennessään juoksi muuan hänen luoksensa, -
polvistui hänen eteensä ja kysyi häneltä: 'Hyvä opettaja, -
mitä minun pitää tekemän, että minä iankaikkisen elämän perisin?'"
Jeesus vastasi: -
"Käskyt sinä tiedät: 'Älä tapa', Älä tee huorin', -
'Älä varasta', 'Älä sano väärää todistusta', 'Älä toiselta anasta',
'Kunnioita isääsi ja äitiäsi'."
Mutta hän sanoi hänelle: 'Opettaja, niitä kaikkia -
minä olen noudattanut nuoruudestani asti'.
Jakeet 21-22: -
"Niin Jeesus katsoi häneen ja rakasti häntä ja sanoi hänelle: -
'Yksi sinulta puuttuu: mene, myy kaikki, mitä sinulla on, -
ja anna köyhille, niin sinulla on oleva aarre taivaassa; -
ja tule ja seuraa minua'.
Mutta hän synkistyi siitä puheesta ja meni pois murheellisena, -
sillä hänellä oli paljon omaisuutta."
Miksi nuorimies oli murheellinen?
Luulen, että hänen identiteettinsä oli siinä, mitä hän omisti.
Sananlaskut 3:34 sanoo: "... nöyrille hän antaa armon."
Pikkulapset ovat paljon nöyrempiä kuin aikuiset.
Palaamme Markus 10:32:een.
"He menivät ylös Jerusalemiin, ja Jeesus kulki heidän edellään."
Voitko kuvitella tilannetta, kun Jeesus kertoo opetuslapsilleen, -
mitä hänelle oli tapahtuva?
Jae 33: "Katso, me menemme ylös Jerusalemiin, ja Ihmisen Poika -
annetaan ylipappien ja kirjanoppineitten käsiin, -
ja he tuomitsevat hänet kuolemaan ja antavat hänet pakanain käsiin -
ja ne pilkkaavat häntä ja sylkevät häntä -
ja ruoskivat häntä ja tappavat hänet..."
Oletko joskus puhunut jollekin, joka ei kuunnellut sinua?
Jeesus sanoo opetuslapsilleen, että hänet tapetaan.
Miten he reagoivat siihen?
"Ja Jaakob ja Johannes... menivät hänen luoksensa ja sanoivat...: -
'Opettaja, me tahtoisimme, että tekisit meille, -
mitä sinulta anomme'."
Joku voi olla sairaalassa tosi kipeänä, -
mutta vieraileva henkilö puhuukin vain itsestään.
Jeshua kertoo tässä, että hän kuolee, -
mutta opetuslapset vain haluavat häneltä palveluksen.
Jeesus kysyi, mitä he halusivat.
He tahtoivat istua hänen oikealla ja vasemmalla puolellaan.
Jeshua omisti enemmän kuin kukaan muu, -
mutta hän jätti kaiken ja tuli maailmaan.
Opetus jatkuu näin -
Markus 10:45-52:ssa: -
"Sillä ei Ihmisen Poikakaan tullut palveltavaksi, vaan palvelemaan -
ja antamaan henkensä lunnaiksi monen edestä."
He menivät ensin Jerusalemiin, joka sijaitsee vuorelle -
ja nyt he menevät alas Jerikoon, joka on laaksossa.
Tulemme kertomukseen sokeasta Bartimeuksesta. Jae 46: -
"Ja he tulivat Jerikoon. Ja kun hän vaelsi Jerikosta -
opetuslastensa ja suuren väkijoukon seuraamana, -
istui sokea kerjäläinen, Bartimeus, Timeuksen poika, tien vieressä."
Heprean sana "bar" tarkoittaa poikaa.
Bartimeus tarkoittaa siis Timeuksen poikaa.
Tiedättekö, mitä Timeus tarkoittaa?
Se tarkoittaa saastaista.
Bartimeus tarkoittaa saastaisen poikaa.
Jae 47: "Ja kun hän kuuli, että se oli Jeesus Nasaretilainen, -
rupesi hän huutamaan ja sanomaan: 'Jeesus, Daavidin poika, -
armahda minua'."
Jeesuksen isän nimi oli Joosef.
Kun sokea kutsuu Jeesusta Daavidin Pojaksi, -
hän osoittaa tietävänsä, että Jeesus on Messias.
Monet pyysivät Bartimeusta olemaan hiljaa.
Mutta monet olivat hänelle niin varmaan jo ennenkin sanoneet.
Jae 48: "...Mutta hän huusi vielä enemmän: -
'Daavidin poika, armahda minua'.
Silloin Jeesus seisahtui ja sanoi: 'Kutsukaa hänet tänne'.
Ja he kutsuivat sokean, sanoen hänelle: -
'Ole turvallisella mielellä, nouse; hän kutsuu sinua'.
Katsokaa, mitä nyt tapahtuu. Jos ei ymmärretä -
sen ajan heprealaista kulttuuria, ei ymmärretä näitä tapahtumia.
Jae 50: "Niin hän heitti vaippansa päältään, -
kavahti seisomaan ja tuli Jeesuksen tykö."
Jeesus kysyi häneltä samoin kuin opetuslapsiltaan: -
"Mitä tahdot, että minä sinulle tekisin?"
"...sokea sanoi hänelle: 'Rabbuuni, että saisin näköni jälleen'.
Niin Jeesus sanoi hänelle: -
'Mene, sinun uskosi on sinut pelastanut'.
Ja kohta hän sai näkönsä ja seurasi häntä tiellä.
Palaamme identiteettiin. Hän näki itsensä saastaisen poikana.
Hän on sokea ja kerjäläinen.
Kuitenkin hän heittää pois vaippansa.
Tässä syy, miksi se oli tärkeää.
En tiedä, miten asia toimii täällä Ruotsissa, -
mutta siihen aikaan kerjäläisellä piti olla lupa kerjäämiseen.
Kaikki tiesivät, että tällä miehellä oli lupa kerjätä.
Hänen piti saada siihen lupa viranomaisilta.
Hänen piti todistaa vammaisuutensa.
Todistukseksi hän ei saanut paperia -
vaan kerjäläisen kaavun.
Hänet tunnistettiin kerjäläiseksi kaavun väristä ja tyylistä.
Hänen täytyi pitää kaapua yllään, kun hän kerjäsi.
Tässä näemme Bartimeuksen, saastaisen pojan, -
heittävän pois vanhan identiteettinsä.
Hän riisui pois vammaisuutensa vaatteen, -
jo ennen kuin hän parantui.
Hän ilmaisi: "Jeesus kutsuu minua, en tarvitse tätä enää.
En ole tällainen."
Kun hän heittää pois kerjäläis- vaippansa, hän sanoo:
"Tämä on ainoa tulolähteeni, mutten tarvitse sitä enää."
Rikkaalla nuorukaisella oli kaikkea, -
mutta hän ei halunnut luopua mistään.
Sokea Bartimeus sitä vastoin luopui ainoasta tulonlähteestään.
Silti hän seurasi Herraa iloiten eikä lähtenyt pois surullisena.
Muistatko kertomuksen samarialaisesta naisesta kaivolla?
Jeesus kysyi, montako miestä hänellä oli ollut.
Nainen vastasi, että hänellä oli ollut viisi miestä -
se, joka hänellä tuolloin oli, ei ollut hänen miehensä.
Tunnette varmasti kertomuksen.
Millaisena naisena häntä yleensä pidetään?
Jotkut pitävät häntä kevytmielisenä.
Sisar siellä sanoi aivan oikein, että hänet oli hylätty.
Johannes 4:5-9: -
"Niin hän tuli Sykar-nimiseen Samarian kaupunkiin, -
joka on lähellä sitä maa-aluetta, -
minkä Jaakob oli antanut pojalleen Joosefille."
Se on nykypäivän Sikem.
Muistat varmaan, että Joosefkin joutui veljiensä hylkäämäksi.
Koko paikka liittyy hylkäämiseen.
"Ja siellä oli Jaakobin lähde. Kun nyt Jeesus oli matkasta väsynyt, -
istui hän lähteen reunalle. Ja oli noin kuudes hetki."
Oli lounasaika.
"Niin tuli eräs Samarian nainen ammentamaan vettä.
Jeesus sanoi hänelle: 'Anna minulle juoda'.
Niin Samarian nainen sanoi hänelle: -
'Kuinka sinä, joka olet juutalainen, -
pyydät juotavaa minulta, samarialaiselta naiselta?'
Sillä juutalaiset eivät seurustele samarialaisten kanssa."
Juutalaiset olivat hyljeksineet samarialaista naista.
Joh. 4:15:ssä Jeesus kertoi olevansa elävä vesi.
"Nainen sanoi hänelle: 'Herra, anna minulle sitä vettä, -
ettei minun tulisi jano -
eikä minun tarvitsisi käydä täällä ammentamassa'.
Miksi hän ei halunnut tulla kaivolle hakemaan vettä?
Eikö hän jaksanut vai oliko kyse jostain tärkeämmästä?
Jos sinulla on huonoja muistoja jostain paikasta, -
kun palaat sinne, muistot tulevat mieleen.
Jae 16: "Jeesus sanoi hänelle: -
'Mene, kutsu miehesi ja tule tänne'.
Nainen vastasi ja sanoi: 'Ei minulla ole miestä'.
Jeesus sanoi hänelle: 'Oikein sinä sanoit: 'Ei minulla ole miestä',
sillä viisi miestä sinulla on ollut, ja se joka sinulla nyt on, -
ei ole sinun miehesi; siinä sanoit totuuden.'
Nainen sanoi hänelle: 'Herra, minä näen, että sinä olet profeetta'."
Joh. 4:23: "Mutta tulee aika ja on jo, jolloin totiset rukoilijat -
rukoilevat Isää hengessä ja totuudessa; -
sillä senkaltaisia rukoilijoita myös Isä tahtoo.
Jumala on Henki; ja jotka häntä rukoilevat, -
niiden tulee rukoilla hengessä ja totuudessa."
Mietitäänpä tätä hetkisen.
Kuinka Lähi-idässä aviomiehet kohtelevat usein vaimojaan?
Mitä siellä tapahtuu uskottomille vaimoille?
Heidät tapetaan.
Kumpi voi hakea eroa, mies vai vaimo?
Naisella oli ollut viisi miestä, -
koska hänet oli hyljätty viidesti. Hän ei siis ollut uskoton.
Hänellä ei ollut valtaa erota miehestään.
Mikä oli suurin syy siihen, että miehet hakivat avioeron?
Se, ettei vaimo saanut lapsia.
Mies halusi tulla tunnetuksi ja jatkaa sukuaan.
Nainen ei voinut saada lapsia.
Juutalaiset olivat hylänneet tämän samarialaisen naisen.
Viisi miestä oli hylännyt hänet.
Hän ajatteli, että Jumalakin oli hylännyt hänet -
ja tehnyt hänestä hedelmättömän.
Usein naiset tulivat kaivolle aamulla, kun ei vielä ollut kuuma.
Miksi hän menee puolenpäivän aikaan, kun on kuuminta?
Koska hän halusi vältellä muita naisia, -
jotka pilkkasivat häntä lapsettomuudesta.
Katsotaan 1. Sam. 1:5-6.
Muistamme Samuelin äidin, Hannan.
"Mutta Hannalle hän antoi kahdenkertaisen osan, -
sillä hän rakasti Hannaa, -
vaikka Herra oli sulkenut hänen kohtunsa.
Ja hänen kilpailijattarensa kiusasi häntä kiusaamistaan -
suututtaaksensa häntä, koska Herra oli sulkenut hänen kohtunsa."
1. Moos. 16:4 kertoo Aabrahamista, Saaraista ja Haagarista: -
"Ja hän yhtyi Haagariin, ja Haagar tuli raskaaksi.
Kun hän huomasi olevansa raskaana, -
tuli hänen emäntänsä halvaksi hänen silmissään."
Raakelilla ja Leealla oli samanlainen tarina.
Toiset naiset halveksivat usein naisia, jotka eivät saaneet lapsia.
Juutalaiset olivat hylänneet tämän samarialaisen naisen.
Aviomiehet olivat hylänneet hänet, samoin seudun naiset.
Hän tunsi itsensä myös Jumalan hylkäämäksi.
Hän seurusteli nytkin, vaikkei ollut naimisissa, -
koska halusi kaikkien hylkäämänä jotain seuraa.
Luultavasti mies vain käytti häntä hyväkseen.
Minkähänlainen identiteetti tällä naisella oli?
Olemme tottuneet pitämään häntä avionrikkojana.
Tuomitsemme toisemme aivan liian usein, -
siitä, miten he elävät.
Sen sijaan meidän tulisi näyttää heille, -
miten Jumalan rakkaus voi täyttää heidän tarpeensa.
Me kristityt ammumme usein omiamme.
Kuitenkin tällä naiselle Jeesus sanoi, -
että totiset rukoilijat rukoilevat Isää hengessä ja totuudessa.
Hylätty voi eheytyä sisäisesti -
vain läheisessä suhteessa Jumalaan.
Läheisen suhteen Jumalaan voi löytää ylistämällä ja palvomalla.
Samarialainen nainen sai elämänsä tilaisuuden.
Hän oli ensimmäinen ihminen, -
joka kertoi ilosanomaa Jeesuksesta ei-juutalaisille.
Joh. 4:39: -
"Ja monet samarialaiset siitä kaupungista uskoivat häneen -
naisen puheen tähden, kun tämä todisti..."
Jeesus ei sanonut hänelle: "Mene äläkä enää syntiä tee", -
sillä hän ei ollut tehnyt syntiä.
Tutkimme tässä miesten ja naisten identiteettiä.
Meidän tarvitsee löytää identiteettimme Messiaassa.
Katsotaan vielä Ensimmäistä Mooseksen kirjaa.
1. Moos. 2:7: -
"Silloin Herra Jumala teki maan tomusta ihmisen -
ja puhalsi hänen sieraimiinsa elämän hengen, -
ja niin ihmisestä tuli elävä sielu."
Sana "elämä" hepreaksi on "hai".
On mielenkiintoista, että jos siihen lisätään lamed-kirjain, -
sanasta tulee "hajil".
Se tarkoittaa mahtavaa voimaa.
Katsotaan 1. Moos. 2:8.
Valkokankaalla näkyy sana "hajil", -
joka tarkoittaa valtavaa voimaa, -
voimaa, joka on otettava huomioon.
1. Moos. 2:8: -
"Ja Herra Jumala istutti paratiisin Eedeniin, itään, -
ja asetti sinne ihmisen, jonka hän oli tehnyt."
1. Moos. 2:15: "Ja Herra Jumala otti ihmisen ja pani hänet -
Eedenin paratiisiin viljelemään ja varjelemaan sitä."
Heprean sana "varjella" on "shamar".
Hänen piti myös suojella paratiisia.
Miltä hänen oli suojeltava ja varjeltava paratiisia?
Ihminen luotiin Eedenin paratiisin ulkopuolella ja hän tiesi, -
millaista oli ulkopuolella, sitten Jumala asetti hänet paratiisiin.
Eräs asia unohdetaan usein 1. Mooseksen kirjaa luettaessa.
1. Moos. 2:16-18: -
"Ja Herra Jumala käski 'miestä' (ruots. ja engl. Raam.) sanoen: -
'Syö vapaasti kaikista muista paratiisin puista, -
mutta hyvän- ja pahantiedon puusta älä syö..."
Ajatelkaa, Jumala ei sanonut näin naiselle, vain miehelle.
Miksi?
Koska Eevaa ei oltu vielä luotu.
Katsotaan seuraavaa jaetta: -
"... sillä sinä päivänä, jona sinä siitä syöt, -
pitää sinun kuolemalla kuoleman'. Ja Herra Jumala sanoi: -
'Ei ole 'miehen' (ruots. ja engl. Raam.) hyvä olla yksinänsä, -
minä teen hänelle avun, joka on hänelle sopiva'."
Kuinka engl. sana "help meet" käännetään suomeksi?
Melko samalla tavalla, "apu".
Tässä kohtaa raamatunkäännöksissä on paljon virheitä.
Kerron, mitä sana "apu" merkitsee oikeasti.
Se on hepreaksi "ezer".
Se merkitsee "ympäröimistä" tai "suojelemista".
Eevan tehtävänä oli siis ympäröidä ja suojella miestään -
ja olla tämän liittolainen, tukija.
Kuvassa on mies toisten miesten ympäröimänä ja suojaamana.
Miksi Aadamia piti suojella?
Miksi hän tarvitsi liittolaisen?
Tarvitsiko hän apua puutarhatöihin?
Tarvitsiko hän apua paratiisin vartioinnissa?
Vai oliko toisen tarkoitus tehdä työtä ja toisen vartioida?
Muistatteko, kun sanoin, että sana "apu" tarkoittaa ympäröimistä.
Katsotaan Jeremia 31:22:n loppuosaa.
Näin sanoo yksi englanninkielinen käännös: -
"Sillä Herra luo maahan uutta: nainen miestä piirittää."
"Surround a man" (engl.) on sama kuin "piirittää miestä" (suom.).
Toinen engl. käännös sanoo, että nainen suojelee miestä.
Siksi juutalaisessa hääjuhlassa, -
kun sulhanen seisoo edessä ja morsian saapuu, -
morsian kiertää sulhasen seitsemän kertaa.
Hän suojaa miestä muiden naisten katseilta.
Katsotaan 1. Moos. 15:2.
Aabrahamilla oli palvelija nimeltä Elieser.
"El" on Jumala ja "ezer" merkitsee auttajaa.
Aabrahamin palvelijan nimi oli siis "Jumalan auttaja".
Nehemia 4:17-18:ssa kerrotaan -
muurin jälleenrakentamisesta: -
"... jotka rakensivat muurilla. Nekin, jotka kantoivat taakkoja -
ja kuljettivat kuormia, tekivät toisella kädellänsä työtä -
ja toisessa pitivät keihästä.
Ja rakentajilla oli kullakin miekka sidottuna vyöllensä -
heidän rakentaessaan; ja torven- soittaja seisoi minun vieressäni."
Meidän täytyy rakentaa yhdessä, erityisesti, kun vihollinen uhkaa.
Otetaan esille 1. Moos. 2:19-20: -
"Ja Herra Jumala teki maasta kaikki metsän eläimet -
ja kaikki taivaan linnut ja toi ne ihmisen eteen nähdäkseen, -
kuinka hän ne nimittäisi; ja niinkuin ihminen nimitti -
kunkin elävän olennon, niin oli sen nimi oleva.
Ja ihminen antoi nimet kaikille karjaeläimille -
ja taivaan linnuille ja kaikille metsän eläimille.
Mutta Aadamille ei löytynyt apua, joka olisi hänelle sopinut."
Moniko miehistä haluaisi suojakseen leijonan, tiikerin tai kotkan?
Ehkä kotka lentäisi edeltä ja kertoisi, milloin vihollinen tulee.
Leijona ja tiikeri voisivat hyökätä vihollisen kimppuun.
Mutta Jumala ei antanut miehelle leijonaa suojaksi vaan naisen!
Tiikerin tai leijonan apu ei riittäisi saatanan juonia vastaan.
On tärkeää ymmärtää taistelun luonne.
Joosua 1:14: -
"Mutta teidän itsenne, kaikkien sotaurhojen, -
on taisteluun valmiina lähdettävä veljienne etunenässä -
ja autettava heitä."
Heprean sana sotaurholle on "hajil".
Jakeessa sanotaan, että sotaurhojen piti auttaa heitä.
Sana auttaa on "ezer".
USA:ssa erään pelin nimi on Risk.
Pelissä yritetään valloittaa koko maailma liittolaisten avulla.
Jos pelaamme tuota peliä, -
haluatko vihollisen voimistuvan -
vai haluatko liittolaisillesi kaiken mahdollisen voiman?
Haluatko heikon vai voimakkaan liittolaisen?
Sana "hajil" tarkoittaa, -
että käytettävissä on kaikki tarvittavat keinot ja varat.
Käytettävissä on armeija ja suuret rikkaudet.
"Hajil" tarkoittaa, että on saatavilla kaikki, -
mikä tehtävän suorittamiseen tarvitaan.
Sana "hajil" käännetään Raamatussa eri tavoin.
Sama heprean sana on käännetty eri tavoin eri kohdissa.
Psalmissa 108:14 sanotaan: -
"Jumalan voimalla me teemme väkeviä tekoja; -
hän tallaa meidän vihollisemme maahan."
Siinä "hajil" on käännetty sanalla "väkevä".
Sanokaa "hajil".
Se tarkoittaa armeijaa, voimaa.
Karjaistaan: "Hajil!"
Katsotaan Ps. 59:12: -
"Saata voimallasi heidät harhailemaan -
ja syökse heidät maahan, Herra, meidän kilpemme."
Tiedättekö, mitä sana "voima" on tässä hepreaksi?
Se on "hajil".
Sanokaa "hajil"!
Jesaja 60:5:ssa sanotaan: -
"... kun meren aarteet kääntyvät sinun tykösi, -
kansojen rikkaudet tulevat sinulle."
"Rikkaudet" on siinä "hajil".
2. Aik. 17:12-13: "Niin Joosafat tuli yhä mahtavammaksi, -
jopa ylen mahtavaksi, -
ja hän rakensi Juudaan linnoja ja varastokaupunkeja.
Hänellä oli suuria varastoja Juudan kaupungeissa -
ja sotilaita, sotaurhoja, Jerusalemissa."
Siinä sotaurho on "hajil".
"Hajil" merkitsee voimaa, voimakasta ja armeijaa.
Nyt tulemme kohokohtaan.
Menemme Snl. 31:10-11:een: -
Se sanotaan hepreaksi: -
"Hajil-vaimon kuka löytää?"
"Kuka löytää vaimon, joka on voimakas sotaurho?
Sellaisen arvo on helmiä paljon kalliimpi.
Hänen miehensä sydän häneen luottaa, -
eikä siltä mieheltä riistaa puutu." (Engl. "ei saalista puutu".)
Miksi? Koska hän on kuin valloittava armeija.
Mies luottaa häneen.
Hän uskoo elämänsä vaimon käsiin taistelun tiimellyksessä.
Hän ei ole kuin vihollinen vaan häneen voi ehdottomasti luottaa.
Voittojen mukana saadaan sotasaalista.
Toistensa tuhoamisen sijaan voitetaan uusia alueita.
Monissa kulttuureissa on kadotettu käsite voimakkaista liittolaisista.
Miehet ja naiset ovat heikentäneet tärkeintä liittolaistaan, toisiaan.
Snl. 31 opettaa, että miehen tulee arvostaa voimakasta naista.
Vihollisen ei edes tarvitse hyökätä, -
jos taistelemme toisiamme vastaan.
Ei ihme, että häviämme taistelut, -
jos pidämme liittolaisia vihollisina, joka pitää kukistaa, -
sen sijaan että voimaannuttaisimme toisiamme.
(Koko konferenssi ja muuta materiaalia: www.ELShaddai.se)
Siihen voi olla jokin syy, miksi jotkut miehet eivät halua, -
että naiset olisivat voimakkaita.
Ehkä he eivät näe naista liittolaisena -
tai ehkä heillä ei ole tarvetta liittoutua.
He eivät ymmärrä taistelun luonnetta.
Joskus nainen ei näe itseään oikealla tavalla.
Jos mies ymmärtää, että Jumala on kutsunut naisen liittolaiseksi, -
silloin hän tekee kaikkensa voimannuttaakseen -
elämänsä naisia, sisariaan, tyttäriään, äitiään ja vaimoaan.
Eevasta luotiin Aadamille täydellinen liittolainen -
taistelemaan vihollista vastaan.
Katsomme sanaa "ezer".
Näin kirjoitettiin "ezer" muinaishepreassa.
Nykyhepreassa tämä ei näy, -
mutta Mooseksen ajan hepreassa ajin-kirjaimen symboli oli silmä.
Zajin-kirjaimen symboli oli ase.
Resh-kirjain oli pään kuva.
Mitä tämä kertoo meille?
Se kertoo, että nainen, joka on "ezer", apu, -
on se, joka näkee vihollisen tulevan.
Usein naisella on intuitio asiasta, jota mies ei ole ymmärtänyt.
Nainenhan luotiin suojaamaan miestä.
Vaikka mies johtajana näkee eteenpäin, -
hän tarvitsee liittolaisen suojaamaan itseään.
Yhdessä voimme taistella perheemme puolesta.
Yhdessä olemme liittolaisia ja mahtavia sotaurhoja.
Naisen tulee ymmärtää, että hänet on kutsuttu mahtavaksi sotaurhoksi.
Miesten on helpompi olla johtajia, kun on vahvoja ihmisiä ympärillä.
Kiitos!
Suomennos: Anneli Olin